b'\n_START_ARTICLE_\n30 Seconds to Mars\n_START_SECTION_\nV\xc4\x93sture\n_START_PARAGRAPH_\nGrupu 1998. gad\xc4\x81 izveidoja D\xc5\xbe\xc4\x93reds Leto un vi\xc5\x86a br\xc4\x81lis \xc5\xa0enons Leto. V\xc4\x93l\xc4\x81k vi\xc5\x86iem pievienoj\xc4\x81s \xc4\xa3it\xc4\x81risti Solons Bikslers, Kevins Dreiks un basists Mets Vokters. Kevins Dreiks grupu pameta 2002. gada pavasar\xc4\xab. Kolekt\xc4\xabvs turpin\xc4\x81ja savu darb\xc4\xabbu \xc4\x8detrat\xc4\x81. 2002. gad\xc4\x81 ar\xc4\xab izn\xc4\x81ca grupas debijas albums 30 Seconds to Mars. Tas tika ierakst\xc4\xabts Vaiomingas \xc5\xa1tat\xc4\x81. Br\xc4\x81\xc4\xbci Leto un No grupas dal\xc4\xabbniekiem ieraksta tap\xc5\xa1an\xc4\x81 piedal\xc4\xabj\xc4\x81s tikai D\xc5\xbe\xc4\x93reds Leto, \xc5\xa0enons Leto un Solons Bikslers. Pieaicin\xc4\x81tie m\xc5\xabzi\xc4\xb7i bija Elaid\xc5\xbea Bl\xc5\xab Almans un Rens Havkijs. Pat Bobs Ezrins pielika savu roku, sp\xc4\x93l\xc4\x93jot klavieres The Mission dziesm\xc4\x81. S\xc4\x81kotn\xc4\x93ji albumu pl\xc4\x81noja nosaukt Welcome to the Universe, bet v\xc4\x93l\xc4\x81k to nol\xc4\x93ma main\xc4\xabt uz grupas nosaukumu. Ar\xc4\xab da\xc5\xbeas dziesmas tika p\xc4\x81rsauktas, piem\xc4\x93ram, Oblivion s\xc4\x81kotn\xc4\x93jais nosaukums bija The Reckoning, Year Zero \xe2\x80\x94 Hero u.c._NEWLINE_Otrais grupas albums A Beautiful Lie izn\xc4\x81ca 2005.\xc2\xa0gada 30.\xc2\xa0august\xc4\x81. Albuma producents bija D\xc5\xbeo\xc5\xa1s Abrahams. Tom\xc4\x93r piecus m\xc4\x93ne\xc5\xa1us pirms albuma izn\xc4\x81k\xc5\xa1anas albuma dziesmas nok\xc4\xbcuva internet\xc4\x81. T\xc4\x81p\xc4\x93c grupa nol\xc4\x93ma iek\xc4\xbcaut disk\xc4\x81 divas papildu dziesmas \xe2\x80\x94 Battle of One un Hunter (Bjorkas dziemas kaverversija). T\xc4\x81pat ar\xc4\xab albuma atbalstam noteikta skaita kopij\xc4\x81s tika iek\xc4\xbcautas bi\xc4\xbcetes uz koncertu un aizkuli\xc5\xa1u caurlaide._NEWLINE_2006.\xc2\xa0gada 31.\xc2\xa0august\xc4\x81 30 Seconds to Mars ieguva MTV2 Award balvu nomin\xc4\x81cij\xc4\x81 "lab\xc4\x81kais singls" par dziesmu The Kill. 20. novembr\xc4\xab MTV2 tika prezent\xc4\x93ts dziesmas From Yesterday videoklips. Tas bija pirmais ASV grupu rokm\xc5\xabzikas video, kas tika film\xc4\x93ts \xc4\xb6\xc4\xabn\xc4\x81. 2006. gada oktobr\xc4\xab s\xc4\x81k\xc4\x81s koncertturneja Welcome to the Universe. 2007.\xc2\xa0gada 15.\xc2\xa0apr\xc4\xabl\xc4\xab 30 Seconds to Mars ieguva TRL Award balvu k\xc4\x81 lab\xc4\x81kie jaunie m\xc4\x81kslinieki._NEWLINE_2007.\xc2\xa0gada 29.\xc2\xa0apr\xc4\xabl\xc4\xab ieguva divas balvas Austr\xc4\x81lijas MTV Australia Video Music Awards balvu pasnieg\xc5\xa1anas ceremonij\xc4\x81. 2007.\xc2\xa0gada 2.\xc2\xa0maij\xc4\x81 grupa ofici\xc4\x81li pazi\xc5\x86oja par A Beautiful Lie singla izdo\xc5\xa1anu. Savuk\xc4\x81rt 2009. gada decembr\xc4\xab tika izdots tre\xc5\xa1ais studijas albums This Is War.'